[{"text_idx": "#000001", "text": "Euroopa Liidu (EL) riigipead ja valitsusjuhid leppisid neljapa\u0308eval kokku eesma\u0308rgis va\u0308hendada aastaks 2030 EL-i u\u0308leselt kasvuhoonegaaside heitkoguseid 55 protsendi vo\u0303rra vo\u0303rreldes aastaga 1990."}, {"text_idx": "#000002", "text": "U\u0308lemkogu jo\u0303udis eile o\u0303htul lo\u0303plikule kokkuleppele ka EL-i ja\u0308rgmises seitsmeaastases eelarves ja taaska\u0308ivitamise kavas."}, {"text_idx": "#000003", "text": "Peaminister Ju\u0308ri Ratase so\u0303nul on EL-i u\u0308lese kasvuhoonegaaside heitkoguste va\u0308hendamise uue eesma\u0308rgi seadmine aastaks 2030 va\u0308ga oluline selleks, et jo\u0303uda mo\u0303istlikuma tempoga aastaks 2050 Euroopas kliimaneutraalsuseni. U\u0308lemkogu naaseb kevadel teema juurde lisasuuniste andmiseks, enne kui Euroopa Komisjon juunis 2021 o\u0303igusaktide ettepanekud esitab."}, {"text_idx": "#000005", "text": "\u201cPeame rohepo\u0308o\u0308rde tegema arukal, taskukohasel ja realistlikul viisil ning muutma selle majanduse kestlikkuse ja kasvustrateegiaks. Samuti tuleb u\u0308leminekul kindlasti arvesse vo\u0303tta riikide ja to\u0308o\u0308stuste eripa\u0308rasid ning senist so\u0303ltuvust fossiilku\u0308tustest. Oluline on tagada vo\u0303rdsed konkurentsitingimused EL-ist va\u0308ljaspool asuvate riikide tootjatega,\u201c lausus peaminister."}, {"text_idx": "#000007", "text": "Eesti riiklik eesma\u0308rk on aastaks 2030 va\u0308hendada kasvuhoonegaase 70 protsendi vo\u0303rra. 2019. aasta andmete kohaselt on Eesti ta\u0308naseks va\u0308hendanud juba heitkoguseid 62 protsenti vo\u0303rreldes 1990. aastaga. Sellest hoolimata on Eesti su\u0308sinikuja\u0308lg Euroopas u\u0308he inimese kohta suuruselt neljas, misto\u0303ttu on vaja to\u0308o\u0308d ja\u0308tkata."}, {"text_idx": "#000008", "text": "Ratas tervitas lo\u0303plikku kokkulepet EL-i ja\u0308rgmise pikaajalise eelarve ja taaska\u0308ivitamise kava u\u0308le ning avaldas lootust, et vajalike protseduuridega jo\u0303utakse kiirelt lo\u0303pule, et 2021. aasta algusest saaks eelarvet ellu rakendama hakata. \u201cTegemist on Eesti ja ko\u0303igi teiste liikmesriikide inimeste jaoks va\u0308ga olulise kokkuleppega. See annab Eesti ja teiste Euroopa riikide inimestele ning majandusele ta\u0308iendavat kindlustunnet tuleviku suhtes ja olulise toe kriisist va\u0308ljumiseks,\u201c so\u0303nas peaminister."}, {"text_idx": "#000009", "text": "\u201c2021. aastast, mil saab alguse ka uus seitsmeaastane eelarveperiood, peab saama tervisekriisi leevenedes ja vaktsiini saabudes Euroopa majanduse taaska\u0308ivitamise ja elavdamise aasta. Uued investeeringud ja reformid aitavad meil elavdada Euroopa majandust, kindlustada meie inimestele to\u0308o\u0308kohti ning luua rohelisemat ja digitaalsemat tulevikku,\u201c lausus Ratas."}, {"text_idx": "#000010", "text": "U\u0308lemkogu arutas eile u\u0308hiseid jo\u0303upingutusi COVID-19 pandeemia vastu vo\u0303itlemisel ning tervitas hiljutisi teadaandeid toimivate vaktsiinide arendamise kohta ja Euroopa Komisjoni to\u0308o\u0308d nende kindlustamiseks EL-i liikmesriikidele. Riigiasutused ja tervishoiusu\u0308steem teevad ettevalmistusi, et alustada vaktsineerimisega niipea, kui vaktsiinid Eestisse jo\u0303uavad. Esimesed vaktsiinid vo\u0303ivad saada EL-i mu\u0308u\u0308giloa aastavahetuseks ning tarneid oodatakse Eestisse jaanuaris."}, {"text_idx": "#000011", "text": "U\u0308lemkogu toob ja\u0308reldustes esile, et vaktsiinide saabumine ei ta\u0308henda aga koheselt pandeemia lo\u0303ppu ning peab epidemioloogilist olukorda Euroopas ja\u0308tkuvalt murettekitavaks."}, {"text_idx": "#000012", "text": "EL-i riigipead ja valitsusjuhid kiitsid eile heaks ettepanekud, kuidas veelgi tugevdada Ameerika U\u0308hendriikidega strateegilisi atlandiu\u0308leseid suhteid, la\u0308htudes u\u0308histest va\u0308a\u0308rtustest ja huvidest."}, {"text_idx": "#000014", "text": "Samuti otsustas u\u0308lemkogu pikendada majandussanktsioone Venemaa suhtes ja\u0308rgmiseks pooleks aastaks."}, {"text_idx": "#000015", "text": "Reedel arutasid riikide juhid EL-i suhteid lo\u0303unapoolsete naaberriikidega ning julgeolekuteemasid ja terrorismivastast vo\u0303itlust. Euroopa Komisjoni president Ursula von der Leyen andis liikmesriikide juhtidele u\u0308levaate U\u0308hendkuningriigiga peetavatest tulevikusuhete la\u0308bira\u0308a\u0308kimistest."}, {"text_idx": "#000016", "text": "Samuti toimub ta\u0308na euroala tippkohtumine, kus keskendutakse pangandusliidu ja kapitaliturgude liidu edasistele sammudele."}, {"text_idx": "#000038", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]